open-index/open-wikipedia-markdown huggingface dataset:
நா. சண்முகதாசன்

**நா. சண்முகதாசன்** (*N. Shanmugathasan*) என அழைக்கப்படும் **நாகலிங்கம் சண்முகதாசன்** (சூலை 3, 1920 – பெப்ரவரி 8, 1993) இலங்கைத் தொழிற்சங்கத் தலைவரும், மாவோயிச இடதுசாரி அரசியல்வாதியும் ஆவார். இலங்கை மாவோயிசக் கம்யூனிஸ்டுக் கட்சியின் தொடக்ககால பொதுச் செயலாளராகவும், "மாஓ பாதை" கம்யூனிஸ்ட் கட்சிகளின் சிரேஸ்ட ஆலோசகராகவும் இருந்தவர்.

## வாழ்க்கைச் சுருக்கம்
சண்முகதாசன் யாழ்ப்பாணத்தின் மானிப்பாயைச் சேர்ந்தவர். 1938 ஆம் ஆண்டில் கொழும்பு பல்கலைக்கழகக் கல்லூரியில் இணைந்து வரலாற்றுத் துறையில் கல்வி கற்கும் போது பொதுவுடைமைக் கொள்கையாளர்களுடன் தொடர்புகள் ஏற்பட்டது. கேம்பிரிச்சுப் பல்கலைக்கழகத்தில் கல்வி பெற்றுத் திரும்பிய பிரித்தானியக் கம்யூனிஸ்டுக் கட்சித் தோழர்களுடன் தொடர்புகளைப் பேணினார். இரண்டாம் உலகப் போர்க் காலத்தில் ஏகாதிபத்தியங்களுக்கு எதிராகத் துண்டுப் பிரசுரங்கள் வெளியிட்டமைக்காகக் கல்லூரியில் இருந்து விலக்கப்பப்பு, மீண்டும் சேர்த்துக் கொள்ளப்பட்டார். 1940 இல் பல்கலைக்க்ழக மாணவர் ஒன்றியத்தின் பொதுச் செயலாளரானார். 1941 இல் மாணவர் ஒன்றியத்தின் தலைவரானார். பிரித்தானிய ஆதிக்கவாதிகளுக்கும், லங்கா சமசமாஜக் கட்சியின் துரொட்ஸ்கியவாதிகளுக்கும் எதிராக பொதுவுடைமைக் கருத்தில் பற்றுக் கொண்ட மாணவர்களை ஒன்று திரட்டினார்.

1943 இல் பல்கலைக்கழகக் கல்வியை முடித்துக் கொண்டு தொழிற் சங்க இயக்கத்திலிணைந்து இலங்கை கம்யூனிஸ்ட் கட்சியின் முழுநேர அங்கத்தவரானார். கட்சி சீன சார்பு - சோவியத் சார்பு என்று பிரிந்ததைத் தொடர்ந்து 1964 இல் இலங்கை கம்யூனிஸ்ட் கட்சி (மாவோயிஸ்டு) பீக்கிங் அணியின் பொதுச் செயலாளரானார். அக்கட்சி சார்பில் 1965 இல் பொதுத் தேர்தலில் போட்டியிட்டுத் தோல்வியடைந்தார். மக்கள் விடுதலை முன்னணியின் புரட்சியைத் தொடர்ந்து 1971 இல் சண்முகதாசன் கைதாகி ஓராண்டு தடுத்து வைக்கப்பட்டிருந்தார். சிறையிலிருந்த காலத்தில் "ஒரு மார்க்சியவாதியின் பார்வையில் இலங்கை வரலாறு" (*A Marxist looks at the History of Ceylon* என்ற நூலை எழுதினார்.

## மார்க்சிசக் கற்கைகளுக்கான சண்முகதாசன் நிலையம்
மார்க்சியக் கோட்பாட்டை எதிர்காலத்தில் தொடர்ந்து முன்னெடுக்கப்படுவதை உறுதிசெய்துகொள்வதற்கான பங்களிப்பை வழங்கும் ஒரு தளமாக அவரின் பெயரில் 'மார்க்சிசக் கற்கைகளுக்கான சண்முகதாசன் நிலையம்' என்ற இடதுசாரி அமைப்பு கொழும்பில் இயங்கி வருகிறது.

## மேற்கோள்கள்

## வெளி இணைப்புகள்
* Enver Hoxha Refuted, article by N. Sanmugathasan - 
* இன்றைய நெருக்கடிகளின் நடுவே சண்முகதாசன் பற்றிய நினைவுகள்-1

பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை பொதுவுடமைவாதிகள்
பகுப்பு:இலங்கை தொழிற்சங்கவாதிகள்
பகுப்பு:இலங்கைத் தமிழ் இடதுசாரிகள்
பகுப்பு:இலங்கைத் தமிழ் இறைமறுப்பாளர்கள்
பகுப்பு:1920 பிறப்புகள்
பகுப்பு:1993 இறப்புகள்
அபயகிரி விகாரை

2 நூற்றாண்டுகள் முதல், கி.பி 9 ஆம் நூற்றாண்டு வரை இல்லையெனில் தலை நகரமாக இருந்த அனுராதபுரம், ஒரு அரசியல் தலைமை இடமாக விளங்கியது மட்டுமன்றிப் பல பௌத்த சமய வணக்கத் தலங்களையும், பௌத்த பிக்குகளுக்கான மடங்களையும் கொண்டிருந்தது. பௌத்த மக்களின் முக்கிய யாத்திரைக்கு உரிய இடமாக விளங்கிய அனுராதபுரம் நகரத்தின் வடக்குப் பகுதியில், உயர்ந்த மதில்களால் சூழப்பட்டு, நீராடுவதற்கான குளங்களையும், அலங்கார வேலைப்பாடுகளைக் கொண்ட அழகிய கட்டிடங்களையும்,  கொண்ட **அபயகிரி விகாரை** 235 எக்டேர் பரப்பளவில் அமைந்திருந்தது. அனுராதபுரத்திலிருந்த, அவ்வாறான 17 சமய நிறுவனங்களில் ஒன்றாக விளங்கிய அபயகிரி விகாரை, அவற்றுள் முக்கியமான ஐந்து விகாரைகளுள் மிகப் பெரியது ஆகும்.

அபயகிரி விகாரை, பௌத்த துறவிமடக் கட்டிடத் தொகுதியாக விளங்கியது மட்டும் அன்றிப் பௌத்த துறவிகளின் சங்கமாகவும் தொழிற்பட்டது. இது, இலங்கையின், வரலாறு, பாரம்பரியம், வாழ்க்கை முறை முதலானவை தொடர்பான தகவல்களைப் பதிந்து பாதுகாத்தது. கி.மு இரண்டாம் நூற்றாண்டில் தொடங்கப்பட்ட இது, கி.பி முதலாம் நூற்றாண்டில், உலகின் பல பகுதிகளையும் சேர்ந்த, பௌத்த அறிஞர்களைக் கவரும் அனைத்துலக நிறுவனம் ஆனது. கிளை நிறுவனங்களூடாக நடைபெற்ற இதன் செயற்பாடுகளின் தாக்கத்தை உலகின் பல பகுதிகளிலும் காண முடியும்.

## மேற்கோள்கள்

## வெளி இணைப்புகள்
*Discover Sri Lanka - More information & images about Abhayagiri Dagaba 
* *This page incorporates content from  Dr. Rohan Hettiarachchi's [http://www.lankalibrary.com/] used with permission of website owner.*
*Abhayagiri Vihara - The Northem Monastery (Uttararamaya)
*Abayagiri Monastery – අභයගිරි විහාරය
*A Record of Buddhistic Kingdoms, by Fa-hsien 

பகுப்பு:இலங்கையிலுள்ள பௌத்த ஆலயங்கள்
பகுப்பு:இலங்கையின் தொல்லியற்களங்கள்
பகுப்பு:பௌத்த யாத்திரைத் தலங்கள்
கே. வி. எஸ். வாஸ்

**கே. வி. எஸ். வாஸ்** (1912 – ஆகத்து 30, 1988) இலங்கையின் தலைசிறந்த பத்திரிகையாளராக, எழுத்தாளராக விளங்கியவர்.

## வாழ்க்கைக் குறிப்பு
கும்பகோணம் வேதாந்தம் சீனிவாச ஐயங்கார் என்ற இயற்பெயர் கொண்ட கே. வி. எஸ். வாஸ் தமிழ்நாடு, கும்பகோணத்தில் பிறந்தார். தமிழ், ஆங்கிலம், சமக்கிருதம் ஆகிய மொழிகளில் புலமை கொண்டவர். திருச்சி புனித யோசப்பு கல்லூரியில் கல்வி கற்றுப் பின்னர் பொருளாதாரத்தில் முதுகலைப் பட்டம் பெற்றார்..

## இலங்கை வருகை
1930 ஆம் ஆண்டில் சுப்பிரமணியம் செட்டியாரால் ஆரம்பிக்கப்பட்ட வீரகேசரி பத்திரிகை நிறுவனத்தில் மொழிபெயர்ப்பாளராக இணைந்து 1942 ஆம் ஆண்டில் இலங்கை வந்தார். அவரது அயராத உழைப்பினாலும் எழுத்துத் திறமையினாலும் வீரகேசரி பத்திரிகையின் நிருபராக, உதவி ஆசிரியராக, ஆசிரியராக, பின் 1953 ஆம் ஆண்டில் பிரதம ஆசிரியராகப் படிப்படியாகப் பதவி உயர்வு பெற்றார். அரசியல் தலைவர்கள், தொழிற்சங்க வாதிகள், மற்றும் சமூகப் பிரமுகர்களுடன் நெருங்கிய தொடர்புகளைப் பேணினார்.

## எழுத்தாளராக
15 வயதிலேயே இவரது கத்திச் சங்கம் என்ற சிறுகதை சுதேசமித்திரன் பத்திரிகையில் வெளிவந்தது. *பாப்புலர் மேகசீன்* (*Popular Magazine*) என்ற இதழையும் நடத்தினார். சுதேசமித்திரன் வார இதழில் இவர் எழுதிய 'கரும்பூதம் அல்லது கள்வனைக் காதலித்த காரிகை' என்னும் தொடர்கதை 1937 ஏப்ரல் 18 முதல் வெளிவந்தது. கண்டி அரசி டோனா கத்தரீனாவின் வாழ்க்கையை அடிப்படையாக வைத்து *கண்டியரசி* என்ற வரலாற்றுப் புதினத்தை 1940 இல் எழுதி வெளியிட்டார். *கைம்பெண்ணின் கண்ணீர்* என்ற சமூக சீர்திருத்த நூலை எழுதி 1939 இல் வெளியிட்டார்.

வீரகேசரி பத்திரிகையில் குந்தளப் பிரேமா (1951), நந்தினி, தாரிணி, பத்மினி, ஆஷா, சிவந்தி மலைச்சாரலிலே, அஞ்சாதே அஞ்சுகமே போன்ற பல துப்பறியும் புதினத் தொடர்களை ரஜனி, வால்மீகி ஆகிய புனைபெயர்களில் எழுதினார். பல ஆன்மீகக் கதைகளும் எழுதினார். இவரது தொடர்கதைகள் பல அக்காலத்திலே வீரகேசரி பிரசுரங்களாக வெளிவந்தன. *ஈழத்தின் கதை* என்ற பெயரில் இலங்கையின் வரலாற்றை ஆனந்த விகடனில் தொடராக எழுதினார். இத்தொடரை 2008 ஆம் ஆண்டில் அவரது மகன் கே. வி. எஸ். மோகன் (கதம்பம் மோகன்) நூலாக வெளியிட்டார்.

சென்னை த இந்து பத்திரிகைக்கும் மலேசியாவின் தமிழ் நேசன் பத்திரிகைக்கும் 32 ஆண்டுகாலம் இலங்கை நிருபராகப் பணியாற்றினார். கல்கி வார இதழில் *இலங்கைக் கடிதம்* என்ற தலைப்பில் வாராந்தம் இலங்கைச் செய்திகளை வெளியிட்டார்.

1975 ஆம் ஆண்டில் வாஸ் பத்திரிகை ஆசிரியர் தொழிலில் இருந்து ஓய்வு பெற்றார். ஆனால் அவர் தொடர்ந்து 1988இல் இறக்கும்வரை பத்திரிகைகளில் எழுதி வந்தார். இவரது மனைவியின் பெயர் வேதவல்லி. இவர்களுக்கு 3 பிள்ளைகள். மகன் கே. வி. எஸ். மோகன் 'கதம்பம்' என்ற மாத இதழை வெளியிட்டு அதன் ஆசிரியராகவும் பணியாற்றினார்.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:இலங்கைப் பத்திரிகையாளர்
பகுப்பு:1912 பிறப்புகள்
பகுப்பு:1988 இறப்புகள்
பகுப்பு:கொழும்பு மாவட்ட நபர்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ் எழுத்தாளர்கள்
ஜேதவனாராமய

thumb|250px|இலங்கை, அனுராதபுரத்தில் உள்ள ஜேதவனாராமய தாதுகோபுரம்

**ஜேதவனாராமய** என்பது, இலங்கையின் பண்டைய தலை நகரமான அனுராதபுரத்தில் இருக்கும் ஒரு தாது கோபுரம் ஆகும். இது மகாசென் (கி.பி 273-301) என்னும் இலங்கை மன்னனால் கட்டப்பட்டது. கட்டப்பட்டபோது 122 மீட்டர் (400 அடி) உயரம் இருந்திருக்கும் எனக் கருதப்படுகிறது. இதன் அடிப்பகுதியின் விட்டம் 113 மீட்டர் (370 அடி) ஆகும்.  இத் தூபி, உலகிலேயே மிகப் பெரிய தாதுகோபுரமும், உலகின் இரண்டாவது பெரிய கட்டுமானச் சின்னமும் (monument) ஆகும். எகிப்தில் உள்ள மிகப் பெரிய பிரமிட் மட்டுமே இதனிலும் பெரியது எனக் கருதப்படுகின்றது. இதன் மையப்பகுதி ஒரு பிரம்மாண்டமான மண் குன்று ஆகும். வெளிப்பகுதி செங்கற் கட்டினால் மூடப்பட்டுள்ளது.

கி.பி மூன்றாம் நூற்றாண்டில் கட்டப்பட்ட இந்தத் தாதுகோபுரம், *சாகலிக்க* எனப்படும் புத்த சமயப் பிரிவைச் சேர்ந்தது. இது அமைந்திருக்கும் நிலத்தின் பரப்பளவு எட்டு ஏக்கர்கள் ஆகும்.

இதனோடு அமைந்த விகாரை அல்லது விகாரம், 3000 க்கு மேற்பட்ட பௌத்த பிக்குகளுக்கு இடமளித்ததாகக் கூறப்படுகின்றது.

பகுப்பு:பௌத்த யாத்திரைத் தலங்கள்

பகுப்பு:இலங்கையிலுள்ள பௌத்த ஆலயங்கள்
பகுப்பு:இலங்கையின் தொல்லியற்களங்கள்
தூபாராமய

**தூபாராமய** (*Thuparamaya*)  இலங்கையின் பண்டைக்காலத் தலைநகரமான அனுராதபுரத்தில் உள்ள பௌத்தக் கட்டிடம் ஆகும். அசோகப் பேரரசரின் மகனும் பௌத்த துறவியுமான மஹிந்த தேரர் இலங்கையில் தேரவாத புத்த சமயத்தையும், அது சார்ந்த சைத்திய வணக்கத்தையும் அறிமுகப்படுத்தினார். இவருடைய வேண்டுகோளின்படி இலங்கை அரசனான தேவாநாம்பியதிஸ்ஸவால் கட்டப்பட்டதே தூபாராமய என்னும் இந்தத் தாதுகோபுரம். இதனுள் கௌதம புத்தரின் எலும்பு எச்சம் வைத்துக் கட்டப்பட்டுள்ளது. இலங்கையில் புத்த சமயம் அறிமுகப்படுத்தப்பட்ட பின்னர் கட்டப்பட்ட முதல் தாதுகோபுரம் இதுவே எனக் கருதப்படுகின்றது. 

தொடக்கத்தில் இது நெற்குவியலின் வடிவில் கட்டப்பட்டது. காலத்துக்குக் காலம் அழிவுக்கு உட்பட்டது. இலங்கை அரசனான இரண்டாம் அக்கபோதி காலத்தில் முற்றாகவே அழிவுக்கு உள்ளான இதை அரசன் திருத்தி அமைத்தான். இன்று காணப்படும் தூபாராமய, கி.பி 1862 ஆம் ஆண்டின் மீளமைப்புக் கட்டுமானம் ஆகும். இவ்வாறு காலத்துக்குக் காலம் நடைபெற்ற மீளமைப்புக் கட்டுமானங்களின் முடிவில், இன்று இருக்கும் தாதுகோபுரத்தின் அடிப் பகுதியின் விட்டம் 18 மீட்டர் (59 அடி) ஆகும். உயரம், 3.45 மீட்டர் (11 அடி 4 அங்குலம்). இது 50.1 மீட்டர் (164 அடி 6 அங்குலம்) விட்டம் கொண்ட வட்ட வடிவமான மேடையொன்றின் மையத்தில் அமைந்துள்ளது. நிலத்திலிருந்து மேடைக்குச் செல்ல நாற்புறமும் படிகள் அமைக்கப்பட்டுள்ளன. இந்த மேடையில் தாதுகோபுரத்தைச் சுற்றி இரண்டு வட்ட வடிவ வரிசைகளில்  கல் தூண்கள் காணப்படுகின்றன. இத் தூண்கள், பழைய காலத்தில், தாதுகோபுரத்தை மூடிக் கூரையோடு கூடிய கட்டிடம் இருந்ததற்கான சான்று ஆகும். மரத்தாலான இக் கூரை காலப்போக்கில் அழிந்து விட்டதாக ஆய்வாளர்கள் கருதுகிறார்கள்.

## மேற்கோள்கள்


## வெளி  இணைப்புகள்

*Discover Sri Lanka - more information & images about Thuparamaya  
*New Photos of Thuparamaya

பகுப்பு:பௌத்த யாத்திரைத் தலங்கள்
பகுப்பு:இலங்கையிலுள்ள பௌத்த ஆலயங்கள்
பகுப்பு:இலங்கையின் தொல்லியற்களங்கள்
அறிந்தும் அறியாமலும்

**அறிந்தும் அறியாமலும்** இது 2005ஆம் ஆண்டு வெளியான தமிழ்த் திரைப்படம் ஆகும். இந்தத் திரைப்படத்தை விஷ்ணுவர்த்தன் இயக்கியுள்ளார். இந்த திரைப்படத்தில் ஆர்யா, பிரகாஷ் ராஜ், நவ்தீப், சமிக்சா உள்ளிட்ட பலர் நடித்துள்ளனர்.

## கதைச்சுருக்கம்
நாகர்கோவிலில் வசித்துவரும் சத்யா (நவ்தீப்) அங்கு சக மாணவர்களுடனும் சுற்றித்திரியும் வேளையில் அழகிய பெண்ணொருவரைக் காண்கின்றார்.அவள் மீது மனதைக் கொடுக்கும் சத்யா பின்னர் சென்னையில் படிப்பதற்காகவும் வருகின்றார்.அங்கு வரும் இவருக்கு ஆச்சரியம் காரணம் அவர் தனது கிராமத்தில் பார்த்த கனவுக்கன்னியைச் சென்னையில் மிக நாகரீகமான முறையில் காண்கின்றார்.இதனைத் தொடர்ந்து காடையனான குட்டியினால் (ஆர்யா) தவறுதலாக சத்யாவின் மனக்கவர்ந்தவள் சுடப்பட்டு காயமடைகின்றாள்.இதனைப் பார்த்த சத்யா குட்டியைக் காவல் துறையினரிடம் காட்டிக்கொடுக்கின்றான்.இதனைத் தொடர்ந்து குட்டியின் தந்தையான ஆதியின் (பிரகாஷ் ராஜ்) காடையர்களால் தேடப்பட்டுப் பின்னர் குட்டியால் மன்னிக்கப்படுகின்றான் சத்யா.இதனைத் தொடர்ந்து சத்யா தனது சகோதரனெனத் தெரிந்து கொள்ளும் குட்டி பின்னர் அவனைத் தன் தந்தையிடமும் அழைத்துச் செல்கின்றான்.இறுதியில் என்ன நடைபெறுகின்றது என்பது திரைக்கதை முடிவு.

## நடிகர்கள்
* ஆர்யா
* பிரகாஷ் ராஜ்
* நவ்தீப்
* சமிக்சா
* கிருஷ்ணா

## மேற்கோள்கள்

## வெளியிணைப்புகள்
*அறிந்தும் அறியாமலும்

பகுப்பு:2005 தமிழ்த் திரைப்படங்கள்‎
பகுப்பு:ஆர்யா நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
இசுவாகம்

***ஸ்வாகம்*** *(My Own)* (1994)  ஆம் ஆண்டு வெளிவந்த மலையாள மொழித் திரைப்படமாகும்.இத்திரைப்படம் பிரான்ஸ் நாட்டில் நடைபெற்ற கேன்ஸ் சர்வதேச திரைப்பட விழாவில் 1994 ஆம் ஆண்டு காண்பிக்கப்பட்டதும் குறிப்பிடத்தக்கது.

## கதை

இரு குழந்தைகளுக்குத் தாயான அன்னபூர்னாவின் குடும்பம் மிகவும் எளிய குடும்பமாகும்.அண்மையில் இறந்து போன தனது கணவருக்குச் சொந்தமான தேனீர்க்கடையில் வரும் வருமானங்களை வைத்து குடும்பச் செலவுகளை ஏற்கும் தாயாக விளங்குகின்றார் அன்னபூர்னா.இவரின் மகனான கண்ணன் பள்ளியில் கவனம் செலுத்தாதனால் பரீட்சையில் தோல்வியடைகின்றான்.இதன் பின்னரும் படிப்பதற்கு இவனால் முடியாது என்பதனை அறிந்து கொள்ளும் அன்னபூர்னா தன் மகனை இராணுவச் சேர்ப்பிற்காக அனுப்புகின்றாள்.அங்கு வேலை கிடைத்து குடும்பத்தில் புது மலர்வு ஏற்படும் என்று எண்ணிய அவள் இராணுவத்தில் மகனைச் சேர்ப்பதற்காக பெருந்தொகையான பணத்தினை இராணுவத் தலைமை அதிகாரிக்கு வழங்குகின்றாள்.பின்னர் அம்முகாமில் ஏற்பட்ட தகராற்றினால் தன் மகன் கொல்லப்படுவதனைக் கேட்டு அறிந்து பதற்றத்துடன் தன் மகனின் உடலைக் கொண்டு செஞ்சிலுவைச் சங்க வாகனத்தில் கொண்டு வருகின்றாள்.தனது சகோதரனையும் தாயையும் எதிர்பார்த்துக் காத்திருக்கின்றாள் அன்னபூர்னாவின் மகள்.

## விருதுகள்

**[[1995]] பெர்கமோ திரைப்பட கூட்டம் ([[இத்தாலி]])** 
* வென்ற விருது - பிரோன்ஸ் ரோசா கமுனா - சஜ்ஜி.என் கருன்

**[[1994]] [[கேன்ஸ் திரைப்பட விழா]] ([[பிரான்ஸ்]])** 
* பரிந்துரைக்கப்பட்டது - Golden Palm - சஜ்ஜி.என் கருன்

**[[1995]] [[தேசிய திரைப்பட விருது]] ([[இந்தியா]])** 
* வென்ற விருது - சில்வர் லோட்டஸ் விருது - மக்கள் விருது - சஜ்ஜி.என் கருன்

**[[1995]] இன்ஸ்புரூக் திரைப்பட விழா ([[ஆஸ்திரியா]])** 
* வென்ற விருது - சிறந்த திரைப்படம்  - சஜ்ஜி.என் கருன்

## வெளியிணைப்புகள்
*ஸ்வாகம்

பகுப்பு:1994 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பம்ப்கின் ஹெட்

**பம்ப்கின் ஹெட்** (pumpkin head) (1989) ஆம் ஆண்டு வெளிவந்த ஆங்கிலத் திரைப்படமாகும்.

## வகை
பேய்ப்படம்

## கதை

கிராமப் பகுதியில் வாழ்ந்து வரும் மகனுக்குத் தந்தையான எட் ஹார்லி (லான்ஸ் ஹென்ரிக்சன்) அப்பகுதியில் பலசரக்குக் கடையொன்றினை வைத்து நடத்துபவராவார்.அவர் பலசமயம் ஒரு பயங்கரமான உருவம் ஒன்றினை அக்கிராமத்தின் காட்டு மறைவுகளிடையே பார்த்துள்ளார் இருப்பினும் அது வெறும் பிரம்மையே என்றும் ஒதுங்குகின்றார்.அச்சமயம் நகரத்தில் இருந்து வரும் இளைஞர்களின் இரு சக்கரவண்டியினால் தவறுதலாக அவர் மகன் கொல்லப்படவே கடுங்கோபம் கொள்ளும் எட் ஹார்லி அக்கிராமத்தில் வாழும் சூனியக்காரியின் மூலம் தான் பார்த்த உருவத்தினை வலுவூட்டச் சொல்கின்றார்.அதன் போலவே அவ்வுருவமும் வலுப்பெற்று அவரின் மகனைக் கொன்றவர்கள் ஒவ்வொருவரையும் பழி வாங்குகின்றது.

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:1989 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அறிமுக இயக்குநர் திரைப்படங்கள்
சேது (திரைப்படம்)

***சேது*** (*Sethu*) 1999 ஆம் ஆண்டு வெளிவந்த தமிழ்த் திரைப்படமாகும். பாலாவின் இயக்கத்தில் வெளிவந்த இத்திரைப்படத்தில் விக்ரம், அபிதா,சிவகுமார் மற்றும் பலர் நடித்திருந்தனர். இசையமைப்பாளர் இளையராஜா இப்படத்திற்கு இசையமைத்தார்.

## வகை
காதல்படம்

## கதை

கல்லூரியில் காடையர்கள் தலைவனாக இருக்கும் சேது (விக்ரம்) என்ற பட்டத்தையுடைய மாணவர் அங்கு புதிதாகக் கல்வி பயில வரும் மாணவியான அபிதாவைக் காதலிக்கின்றார். அவள் மீதிருந்த காதலை வெளிப்படுத்திப் பலமுறை தெரிவிக்கின்றார். இருப்பினும் அபிதா பயத்துடன் காணப்படுகின்றாள். இதனைப் பார்த்த சேதுவும் அபிதாவைக் கடத்திச் சென்று காதலிக்காவிடில் கொன்றுவிடுவேன் எனவும் மிரட்டுகின்றார். இதன்பின்னர் சேதுவைக் காதலிக்கின்றார் அபிதா. இதற்கிடையில் சேதுவின் எதிரிகளினால் சேது தாக்கப்பட்டு மனநோயாளியாகின்றார். பின்னர் மனநோயாளிகள் காப்பகத்திற்கு சிகிச்சைக்காக அழைத்துச் செல்லப்படுகின்றார். சேதுவிற்காக ஏங்கியிருக்கும் அபிதாவிற்கு அவர் வீட்டில் திருமண ஏற்பாடுகள் நடைபெறுகின்றன. இச்சமயம் மனநோயாளிகள் காப்பகத்திலிருந்த சேதுவிற்கு நோய் சிறிதாகக் குறைந்தது. ஆகவே விழித்துக்கொண்ட சேது இரவோடு இரவாக அக்காப்பகத்திலிருந்து தப்பி ஓடுகின்றான். அபிதாவின் வீட்டை நோக்கி ஓடிச் செல்லும் பொழுது அங்கு அபிதா தற்கொலை செய்து கொண்டிருப்பதைக் கண்டு மனம் நொந்து போகின்றான்.

## விருதுகள்
**[[2000]] [[சிறந்த தமிழ்த் திரைப்படத்துக்கான தேசிய விருது|தேசிய விருது]] ([[இந்தியா]])** 
* வென்ற விருது - சில்வர் லோட்டஸ் விருது - சிறந்த வட்டாரமொழித் திரைப்படம் (தமிழ்) - **சேது** - பாலா

## பாடல்கள்

*சேதுவுக்கு - அருண் மொழி 
*வார்த்தை தவறி - இளையராஜா  
*காதலென்ன காதலென்ன - ஸ்வர்ணலதா  
*விடிய விடிய - உன்னிகிருஷ்ணன்  
*கான கருங்குயிலே - கோவை கமலா 
*சிக்காத சிட்டொன்று - உன்னிகிருஷ்ணன், அருண் மொழி 
*எங்கே செல்லும் - இளையராஜா

## துணுக்குகள்
* இத்திரைப்படத்தின் மாபெரும் வெற்றியினைத் தொடர்ந்து 2003 ஆம் ஆண்டில் ஹிந்தியில் மறு தயாரிப்பு செய்து வெளியிடப்பட்டது. *[[தேரே நாம்]]* 
*கன்னடத்திலும்,தெலுங்கு மொழிகளிலும் மொழி மாற்றம் செய்து வெளியிடப்பட்டதும் குறிப்பிடத்தக்கது.

## மேற்கோள்கள்

## வெளியிணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிறந்த திரைப்படத்திற்கான இந்திய தேசிய விருது வென்ற தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
சிந்து பைரவி (திரைப்படம்)

***சிந்து பைரவி*** (*Sindhu Bhairavi*) 1985ஆம் ஆண்டு வெளிவந்த தமிழ்த் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் சுகாசினி, சிவக்குமார்
மற்றும் பலர் நடித்திருந்தனர்.

## கதை

கருநாடக இசை மேதையாக விளங்குபவரான சிவக்குமார் தனது கச்சேரிப் பயணத்தில் ஒரு சமயம் சுகாசினியைச் சந்திக்கின்றார். சுகாசினியும் அவருக்குச் சவாலாக கருநாடக இசையினை அனைத்து மக்களுக்கும் சென்றடையும்வகையில் தமிழிலும் பாட வேண்டுகின்றார். ஏனெனில் கருநாடக சங்கீதத்தில் பெரும்பாலும் தெலுங்கு மற்றும் வடமொழியின் தொற்றுதல்கள். இவரின் இக்கூற்றினை கோபத்துடன் நோக்கிய சிவக்குமார் பின்னர் சுகாசினையையே பாடவும் அனுமதிக்கின்றார். அந்த மேடையில் பாடி பலரது கைதட்டுதல்களையும் பெறும் சுகாசினியைக் காதலும் செய்கின்றார் சிவக்குமார். இசையின் மீதான ஆர்வம் சற்றும் இல்லாத தனது மனைவியினை வெறுக்கும் சிவக்குமார் பின்னர் சுகாசினியைக் காதல் கொள்ளவும் தொடங்குகின்றார். இவற்றைத் தெரிந்து கொள்ளும் அவர் மனைவி அவருடன் சேருகின்றாரா என்பதே கதையின் முடிவு.

## நடிப்பு
* சிவகுமார் - ஜே. கே பாலகணபதியாக 
* சுஹாசினி- சிந்து 
* சுலக்சனா- பைரவி 
* டெல்லி கணேஷ்- குருமூர்த்தியாக 
* ஜனகராஜ்- கஜபதியாக
* பிரதாப் போத்தன்- சஞ்சீவியாக 
* டி. எஸ். இராகவேந்திரா- நீதிபதி பாரதி கண்ணனாக 
* மணிமாலா- சிந்துவின் தாயாக 
* சார்லி- ராமானுஜமாக 
* கவிதாலயா கிருஷ்ணன் - பாரதி கண்ணனின் வண்டி ஓட்டுநர்
* ஆர். சுந்தரமூர்த்தி ஜே.கே.பி.யின் வண்டி ஓட்டுநர்

## விருதுகள்
### '''[[1986]] [[தேசிய திரைப்பட விருது]] ([[இந்தியா]])'''
* வென்ற விருது - சில்வர் லோட்டஸ் விருது - சிறந்த நடிகை - சுஹாசினி 
* வென்ற விருது - சில்வர் லோட்டஸ் விருது - சிறந்த இசையமைப்பாளர் - இளையராஜா 
* வென்ற விருது - சில்வர் லோட்டஸ் விருது - சிறந்த பின்னணிப்பாடகி - சித்ரா

## பாடல்கள்
மரி மரி நின்னே என்ற பாடல் ஒரு தியாகராஜ சுவாமி கீர்த்தனை. அதனை அவர் காம்போதி ராகத்தில் அமைத்திருந்தார். ஆனால் இந்தப் படத்தில் இளையராஜா அப்பாடலை சாரமதி ராகத்தில் அமைத்து அதனை கே. ஜே. யேசுதாஸ் பாடினார். பொதுவாக கருநாடக மும்மூர்த்திகளின் பாடல்களை அவர்கள் அமைத்த ராகங்களிலேயே பாடவேண்டும் என்பது விதி. கருநாடக இசை வித்துவான்கள் மாற்றிப் பாடுவதில்லை. இளையராஜா மாற்றியது பற்றி கருநாடக இசை உலகில் விமர்சனம் எழுந்தது. 

இளையராஜாவின் இசை விமர்சன ரீதியாகப் பாராட்டப்பட்ட போதிலும், "மரி மரி நின்னே" பாடலுக்காக அவர் பாரம்பரிய இசைக்கலைஞர்களிடமிருந்து கடுமையான விமர்சனங்களுக்கு உள்ளானார், 

தனது "எ சதர்ன் மியூசிக்: தி கர்நாடிக் ஸ்டோரி" என்ற புத்தகத்தில், கருநாடக பாடகர் டி. எம். கிருஷ்ணா, "திரைப்படப் பதிப்பு அசல் கீர்த்தனையின் சாரத்தை அழித்துவிட்டது" என்று எழுதினார். 

*கலை வாணியே - கே. ஜே. யேசுதாஸ்
*மகாகணபதிம் - கே. ஜே. யேசுதாஸ்
*மரி மரி நின்னே - கே. ஜே. யேசுதாஸ்
*மோகம் எனும் - கே. ஜே. யேசுதாஸ்
*நான் ஒரு சிந்து - கே.எஸ் சித்ரா
*பாடறியேன் படிப்பறியேன் - கே.எஸ் சித்ரா
*பூமாலை வாங்கி - கே. ஜே. யேசுதாஸ்
*தண்ணி தொட்டி - கே. ஜே. யேசுதாஸ்
*ஆனந்த நடனம் - கே. ஜே. யேசுதாஸ்
*அத்கித்ய - கே. ஜே. யேசுதாஸ்
*நீ தய ராதா - கே. ஜே. யேசுதாஸ்
*யோச்சனா கமல லோச்சனா - கே. ஜே. யேசுதாஸ்

## மேற்கோள்கள்

## வெளியிணைப்புகள்
*சிந்து பைரவி

பகுப்பு:1985 தமிழ்த் திரைப்படங்கள்‎
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
கருத்தம்மா

***கருத்தம்மா*** (*Karuthamma*) 1994-ஆம் ஆண்டு வெளிவந்த இந்தியத் தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் ராஜா, மகேஷ்வரி போன்ற பலர் நடித்திருந்தனர்.

## நடிகர்கள்
* ராஜா -  ஸ்டீபன்
* ராஜஸ்ரீ  - கருத்தம்மா
* மகேஸ்வரி - ரோசி
* சரண்யா- பொன்னாத்தா 
* பெரியார் தாசன் -  மூக்கையன் 
* ஆர் சுந்தர்ராஜன்  - சூசை
* கமலா சேகர் - செல்லமுத்து
* ஜனகராஜ்- காளியம்மாவின் கணவர்  
* வடிவேலு  - செவலைக்காளை 
* பொன்வண்ணன் - தவசி
* வடிவுக்கரசி- காளியம்மா 
* எஸ். என். லட்சுமி - மூலி
* வாணி - மூக்காத்தா
* தேனி முருகன் - சுடலை 
* வையாபுரி - பஸ் நடத்துநர்

## தயாரிப்பு
பாரதிராஜாவின் தாயாருடைய பெயரை இப்படத்தின் தலைப்பாக வைத்தனர். இந்தக் கதை ஒரு கிராமத்தில் நிகழ்ந்த ஓர் உண்மை நிகழ்வை அடிப்படையாகக் கொண்டது. திரைக்கதை பாரதிராஜாவின் உறவினர் எம். இரத்னகுமார் எழுதியதாகும். பச்சையப்பா கல்லூரியில் பேராசிரியராகப் பணியாற்றிய பெரியார் தாசன், ராஜஸ்ரீ, மகேஸ்வரி ஆகியோர் இந்தப் படத்தில் அறிமுகமாகினர்; இராஜஸ்ரீக்கு இராதிகா பின்னணிக் குரல் தந்தார். படத்தின் கலை இயக்குநரான கமலசேகர் கிராமத் தலைவரான செல்லமுத்துவாக நடித்தார்.

## விருதுகள்
**[[1995]] தேசிய திரைப்பட விருது ([[இந்தியா]])** 
* வென்ற விருது - சில்வர் லோட்டஸ் விருது - சிறந்த பின்னணிப்பாடகி  - சுவர்ணலதா
* வென்ற விருது - சில்வர் லோட்டஸ் விருது - சிறந்த பாடலாசிரியர் - வைரமுத்து 
* வென்ற விருது - சில்வர் லோட்டஸ் விருது - சிறந்த வட்டார மொழிப் படம்

## பாடல்கள்
பாடலாசிரியர் - வைரமுத்து

*தென்மேற்குப் பருவக் காற்று - உன்னிகிருஷ்ணன், கே.எஸ் சித்ரா
*போறாளே பொன்னுத்தாயி - உன்னி மேனன், சுஜாதா
*போறாளே பொன்னுத்தாயி - சுவர்ணலதா
*பச்சக்கிளி பாடும் - சாகுல் ஹமீது, மின்மினி
*காடு பொட்டக் காடு - பாரதிராஜா, மலேசியா வாசுதேவன்
*ஆராரோ ஆரிரரோ - டி. கே. கலா, தீபன் சக்ரவர்த்தி

## மேற்கோள்கள்

## வெளியிணைப்புகள்
*கருத்தம்மா

பகுப்பு:1994 தமிழ்த் திரைப்படங்கள்‎
பகுப்பு:கிராமத் திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
மஜ்னு

**மஜ்னு** (*Majunu*) 2001  ஆம் ஆண்டு வெளிவந்த தமிழ்த் திரைப்படமாகும். ரவிச்சந்திரன் இயக்கத்தில் வெளிவந்த இத்திரைப்படத்தில் பிரசாந்த், ரிங்கி கன்னா, ரகுவரன், நாசர் போன்ற பலர் நடித்துள்ளது குறிப்பிடத்தக்கது. இத்திரைப்படத்தினை லண்டன் நகரில் உள்ள தமிழ்த் தொலைக்காட்சி சேவை நிறுவனமான Cee I TV மூலம் வெளியிடப்பட்டதும் குறிப்பிடத்தக்கது. படம் வியாபாரரீதியாக வெற்றியடைந்தது.
## மேற்கோள்கள்

## வெளி இணைப்புகள்
*https://www.imdb.com/title/tt0327028/

பகுப்பு:2001 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
இலங்கை சுதந்திரக் கட்சி ஐக்கிய தேசியக் கட்சி புரிந்துணர்வு ஒப்பந்தம்

**இலங்கை சுதந்திரக் கட்சி ஐக்கிய தேசிய கட்சி புரிந்துணர்வு ஒப்பந்தம்** என்பது  இலங்கையின் முக்கிய இரு கட்சிகளான இலங்கை சுதந்திரக் கட்சியும் ஐக்கிய தேசியக் கட்சியும் ஆறு தேசிய முக்கியத்துவம் நோக்கிய விடயங்களில் ஒரு பொது இணக்கப்பாட்டுக்கமைய இணைந்து செயற்படுவதாக அக்டோபர் 23, 2006 அன்று ஏற்படுத்தப்பட்ட ஒப்பந்தமாகும்.

## ஒப்பந்த விடயங்கள்

# இலங்கை இனப்பிரச்சினைக்கான தீர்வு
# நல்லாட்சி
# தேர்தல் சாசனம் மறுசீரமைப்பு
# தேசிய கட்டமைப்பு
# கல்வி பொருளாதார வளர்ச்சி
# Proposed structure for collaboration

இந்த புரிந்துணர்வு ஒப்பந்தத்தில் இலங்கை சுதந்திரக் கட்சியின் சார்பாக அதன் பொதுச்செயலர் அமைச்சர் மைத்திரிபால சிறிசேனவும், ஐக்கிய தேசியக் கட்சியின் சார்பாக அதன் தவிசாளர் மலிக் சமரவிக்ரமவும்  கொழும்பில் உள்ள அலரி மாளிகையில் கைச்சாத்திட்டனர்.

## வெளி இணைப்புகள்
* http://www.tamilnet.com/art.html?catid=13&artid=20007 Ruling SLFP, opposition UNP sign MoU
* BBC தமிழோசை

பகுப்பு:இலங்கை இனப்பிரச்சினை
நாடுகள் அடிப்படையில் தொல்லியல் களங்களின் பட்டியல்

இது **நாடுகளின் அடிப்படையில் வகைப்படுத்தப்பட்டுள்ள தொல்லியல் களங்களின்** பட்டியல் ஆகும்.

### [[ஆப்கானிஸ்தான்]]

* பாமியன் புத்தர்கள்
* பால்க்கில் உள்ள ஹாஜி பியாதா மசூதி

### [[அல்பேனியா]]

* புட்ரிண்ட் (Butrint)
* சராண்டே (Sarandë)

### [[ஆர்மீனியா]]

* அராமஸ் (Aramus)
* சுவார்த்னொட்ஸ் (Zvartnots)

### [[ஆஸ்திரேலியா]]
* முங்கோ ஏரி (Lake Mungo)
* கடீ ஊற்று (Cuddie Springs)

### [[ஆஸ்திரியா]]
* வீனஸ் ஒஃப் வில்லண்டோஃப் (Venus of Willendorf)

* குண்டுக்குறியிட்ட வரிசையின் உறுப்பினர்
### [[இந்தியா]]
* தொலவிரா (Dholavira)
* அரிக்கமேடு
* மாமல்லபுரம்
* தஞ்சைப் பெருவுடையார் கோயில்
* குல்ஃபார்
* லோத்தல்
* கலிபாங்கன்
* சுர்கோட்டதா (Surkotada)
* உத்திரமேரூர்
*கீழடி

### [[இந்தோனீசியா]]
* போரோபுதூர் (Borobudur)
* சாங்கிரான் (Sangiran)

### [[இலங்கை]]
* அனுராதபுரம்
* பொலன்னறுவை
* கந்தரோடை
* மாந்தை
* பொன்பரிப்பு
* ஆனைக்கோட்டை
* பலாங்கொடை

### [[ஈரான்]]
* அபதானா (Apadana)
* புக்காரா (Bukhara)
* சோக்கா சான்பில் (Choqa Zanbil)
* ஏக்பத்தானா (Ecbatana)
* கஞ்ச் பார் (Ganj Par)
* கோர்கான் (Gorgan)
* ஜோண்டி ஷாப்பூர் (Jondi Shapur)
* கஷாபுருட் (Kashafrud)
* நாக்ஷ்-ஏ ரஸ்டம் (Naqsh-e Rustam)
* பசர்காடே (Pasargadae)
* பெர்சேபோலிஸ் (Persepolis)
* சொல்தானியே (Soltaniyeh)
* சூசா (Susa)
* தாக்த்-ஈ சுலெய்மான் (Takht-i-Suleiman)
* தாங்-ஏ போலாகி (Tang-e Bolaghi)
* தாக்-ஏ பொஸ்தான் (Taq-e Bostan)
* சோரோவாஸ்த்திரிய காபா (Zoroastrian kaabeh)

### [[ஈராக்]]
* பபிலோன்
* ஹத்ரா (Hatra)
* இசின் (Isin)
* நிம்ரூத் (Nimrud)
* நினூவா (Nineveh)
* சாமரா (Samarra)
* ஊர் (Ur)

### [[கம்போடியா]]
* அங்கூர்

### [[சீனா]]
* அன் யாங் (An Yang)
* பான்போ (Banpo)
* பாஷிடாங் (Bashidang)
* சாங்கான் (Chang'an)
* பீக்கிங் மனிதன் களம்

### [[எகிப்து]]
* அபு சிம்பெல் (Abu Simbel)
* அபிடொஸ் (Abydos)
* அலெக்சாந்திரியா 
* அமர்னா (Amarna)
* கொலோசி ஆஃப் மேமன் (Colossi of Memnon)
* தெயிர் அல் மதீனா (Deir al-Madinah)
* தெயிர் எல் பாஹ்ரி (Deir el-Bahri)
* எட்ஃபு (Edfu)
* எஸ்னா (Esna)
* கீசா (Giza)
* ஹெலியோபோலிஸ்
* கர்னாக் (Karnak)
* கொம் ஒம்போ கோயில் (Kom Ombo Temple)
* லக்சோர் கோயில் (Luxor Temple)
* ராமேசியம் (Ramesseum)
* தானிஸ் (Tanis)

### [[பிரான்ஸ்]]
* சோவெட் குகை (Chauvet Cave)
* கிளானம் (Glanum)
* குளோசெல் (Glozel)

### [[கிரீஸ்]]
* ஏதென்ஸ் (Athens)
* கொறிந்த் (Corinth)
* டெல்ஃபி (Delphi)
* எபிடோரஸ் அரங்கம் (Epidaurus theater)
* கோர்னியா (Gournia)
* கெச்ரீஸ் (Kechries)
* நோசொஸ் (Knossos)
* லிண்டொஸ் (Lindos)
* மைசீனி (Mycenae)
* மைஸ்ட்ராஸ் (Mystras)
* நாக்சாஸ் (Naxos)
* நெமியா (Nemea)
* ஒலிம்பியா (Olympia)
* பெரச்சோரா (Perachora)
* பைஸ்ட்டாஸ் (Phaistos)
* பைலாஸ் (Pylos)
* சமோத்திராஸ் கோயில் தொகுதி (Samothrace temple complex)
* வெர்ஜினா (Vergina)

### [[பாகிஸ்தான்]]

* ஹரப்பா
* மெஹெர்கர்
* மொஹெஞ்சதாரோ
* தக்சிலா

பகுப்பு:தொல்லியல்
பகுப்பு:நாடுகள் தொடர்பான பட்டியல்கள்
மைக்கேல் டெல்

**மைக்கேல் டெல்** (*Michael Saul Dell*, பி. பெப்ரவரி 23, 1965) டெல் நிறுவனத்தின் (*Dell, Inc.)* நிறுவனர்.போர்ஃவ்ஸ் இதழின் கணிப்பின்படி 2006 இன் உலக பணக்காரர்கள் வரிசையில் 41வது இடத்தில் உள்ளார்.

## இளமைக் காலம்
டெக்சாசில் பிறந்தவரான டெல் ஒரு செல்வந்த யூத குடும்பத்தவர். அவர் தனது 7 வயதில் கால்குலேட்டர் வாங்கினார். தனது பதினைந்தாவது வயதில் தன்னால் முடியுமா என்பதைப் பார்ப்பதற்காகவே ஒரு புதிய அப்பிள் II கணினியை முழுவதுமாகக் கழற்றிப் பூட்டினார். இப்பொழுது தனது மனைவி சூசன் மற்றும் நான்கு பிள்ளைகளுடன் ஒஸ்ற்றினில் வசித்து வருகிறார்.

## தொழில்
பல்கலைக் கழகத்தில் கற்றுக் கொண்டிருந்த காலத்தில் *பி.சி'ஸ் லிமிட்டெட்* (*PC's Limited*) என்ற நிறுவனத்தைத் தனது அறையில் ஆரம்பித்தார். தனது பத்தொன்பதாவது வயதில் கல்வியை நிறுத்தி முழு நேரமாக நிறுவனத்தில் உழைக்கத் தொடங்கினார். 1987 இல் நிறுவனத்தின் பெயரை *டெல் கம்ப்யூட்டர் கார்ப்பொரேசன்* (*Dell Computer Corporation*) என மாற்றினார். 2003 இல் பங்குதாரர்கள் *டெல்* (*Dell, Inc*) எனப் பெயரை மாற்ற வாக்களித்தனர். 2004 இல் பிரதம நிறைவேற்று அதிகாரி பதவியிலிருந்து விலகினார். ஆயினும் நிறுவனத் தலைவராகத் தொடர்கிறார்.

## மேற்கோள்கள்

thumb|மைக்கல் டெல்

## வெளி இணைப்பு

* மைக்கேல்டெல் வலைத்தளம்

பகுப்பு:தொழிலதிபர்கள்
பகுப்பு:1965 பிறப்புகள்
பகுப்பு:வாழும் மக்கள்
சாம் வோல்ற்றன்

**சாம் வோல்ற்றன்** (தமிழக வழக்கு: சாம் வால்ட்டன்) (*Samuel Moore Walton*, மார்ச் 29, 1918 - ஏப்ரல் 6, 1992) அமெரிக்க விற்பனை நிறுவனங்களான வோல் மார்ட் (*Wal-Mart*) மற்றும் சாம்ஸ் கிளப் (*Sam's Club*) ஆகியவற்றின் நிறுவனர். வோல்ற்றன் குடும்பமே உலகின் மிகவும் பணக்காரக் குடும்பம் என்பது குறிப்பிடத்தக்கது. வோல் மார்ட் நிறுவனத்தின் முதல் விற்பனை நிலையம் 1962 இல் ஆரம்பிக்கப்பட்டது. படிப்படியாக பரந்து உலகின் மிகப்பெரிய விற்பனை நிலையமாக உருவானது. வோல் மார்ட் அமெரிக்காவில் மட்டுமல்லாது  மெக்சிகோ, கனடா, அர்ஜென்டினா, பிரேசில், தென் கொரியா, சீனா, ஜெர்மனி, இங்கிலாந்து ஆகிய நாடுகளிலும் பரந்துள்ளது.

## சான்றுகள்

பகுப்பு:1918 பிறப்புகள்
பகுப்பு:அமெரிக்கத் தொழிலதிபர்கள்
பகுப்பு:1992 இறப்புகள்
டோபியாஸ் உல்ஃப்

**டோபியாஸ் உல்ஃப்** (*Tobias Wolff*, பி. 1945, அலபாமா) ஒரு குறிப்பிடத்தக்க நவீன அமெரிக்க எழுத்தாளர். பல ஆண்டுகளாகச் சிறுகதைகளை எழுதி வந்த இவர் நாவல்களையும் எழுதத் தொடங்கியுள்ளார். சிராகூஸ் பல்கலைக்கழகத்தில் பணியாற்றும் உல்ஃப் நியூயோர்க்கில் வசித்து வருகிறார். வியட்நாம் போரில் சிறப்புப் படை அதிகாரியாகப் பணியாற்றிய அனுபவங்களை *In Pharaoah's Army* என்ற தலைப்பில் நினைவுக் குறிப்புக்களாக எழுதியுள்ளார்.

## வெளி இணைப்புகள்
*Tobias Wolff, Faculty Bio
*Two audio interviews of Tobias Wolff (1985, 1989) by Don Swaim of CBS Radio, RealAudio 
*Stifled Truth -An appreciation of Wolff's publications to date 
*Wolff at the door

பகுப்பு:ஆங்கில எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
தமிழ்நாடு அரசு வலைத்தளம்

தமிழ்நாட்டு அரசின் உத்யோகபூர்வ இணையத்தளம் **தமிழ்நாடு அரசு** இணையத்தளம் ஆகும்.  இதன் இணைய முகவரி http://www.tn.gov.in/ ஆகும்.  இது ஆங்கில மொழியில் பல பயனுள்ள தகவல்களை கொண்டு இயங்குகின்றது.  இதன் தமிழ் வடிவம் மிகவும் மட்டுப்படுத்தப்பட்ட, தொழில் நுட்ப ரீதியில் பின்தங்கிய ஒரு நிலையில் இருக்கின்றது.

## தமிழ் வடிவம்
தமிழ்நாடு அரசின் தமிழ்வடிவ முதல் பக்கத்தில் பின்வரும் முக்கிய பிரிவுகள் உள்ளன:
# ஆளுனர்
# முதல்வர்
# தலைமை நீதிபதி
# அமைச்சரவை
# சேவைகள்
# செயலாளர்கள்
# மாவட்ட ஆட்சியர்கள்

இவற்றில், பொதுமக்களுக்கு அதிகம் பயனளிக்கக் கூடியது சேவைகள் பக்கம்தான்.இங்கு மிகவும் மட்டுப்படுத்தப்பட்ட தகவல்களே கிடைக்கின்றன. ஆங்கிலத்தில் பல தமிழ்நாட்டு திணைக்களங்களுக்கு இணையத்தளங்கள் இருந்தாலும் அவை தமிழில் இல்லை என்பது இங்கு குறிப்பிடத்தக்கது.

## இணையதளக் குறை

தமிழ்நாடு அரசு அமைப்பின் இணையதளங்களாக மொத்தம் 446 இணையதளங்கள் உள்ளன. இவற்றில் 26 இணையதளங்கள் மட்டுமே தமிழ் மொழியைப் பயன்படுத்தியுள்ளன. மற்ற தளங்கள் அனைத்தும் ஆங்கில மொழியையேப் பயன்படுத்தியுள்ளன. இலங்கை, சிங்கப்பூர், மலேசியா, கனடா போன்ற நாடுகளின் அரச திணைக்களங்கள் முக்கிய தகவல்களை அங்கு வசிக்கும் சிறுபான்மையினரான தமிழர்களுக்கு தமிழில் தந்து கொண்டிருக்கின்றன. தமிழர்கள் அதிகமுள்ள தமிழ்நாட்டில், தமிழ்நாட்டு அரசின் இணையத்தளங்கள் தமிழில் இல்லை என்பது பெரும் குறைதான். தொழில்நுட்ப வகையில் தமிழில் தகவல்களை தருவதற்கு பெரிய தடைகள் எதுவும் இல்லை. இருப்பினும் இத்தளங்கள் தமிழில் செயல்படுத்துவதற்கான முயற்சிகள் இதுவரை செய்யப்படவில்லை என்கிற குறைபாடுகள் இருக்கின்றன.

## தேசிய தகவல் மையம்
தமிழ்நாட்டு அரச இணையத்தளம் இந்தியாவின் தேசிய தகவல் மையத்தால் வடிவமைப்பு செய்யப்பட்டு வழங்கப்படுகின்றது.  தேசிய தகவல் மையத்தின் பிரிவு ஒன்று தமிழ்நாட்டிலும் அமைக்கப்பட்டுள்ளது. அதன் இணைய முகவரி http://www.tn.nic.in/ ஆகும்.  தமிழ் நாட்டு திணைத்தளங்கள் தேசிய தகவல் மையம் - தமிழ்நாட்டு பிரிவுக்கு தமிழில் தகவல்களை வழங்கும் நிலையில் அந்த தகவல்கள் தமிழில் இணையத்தில் வழங்கப்படுவதற்கு எவ்விதக் கட்டுப்பாடுகளுமில்லை.

## தகவல்கள் நம்பகத்தன்மை இல்லாதவையா?
"we do not assume any legal liability on the completeness, accuracy or usefulness of the contents provided in this web site." என்று Disclaimer (பொறுப்பாகாமை) பகுதியில் தெரிவிக்கப்பட்டிருக்கின்றது.  அரசு தகவல்களுக்கான தளங்களில் இதுபோன்ற குறிப்புகள் தகவல்களின் நம்பகத்தன்மையைக் குறைப்பதாக உள்ளது என்கிற குறைபாடும் உள்ளது. பல தளங்கள் வெளி தகவல்களுக்கு பொறுப்பு ஏற்காமல் இருப்பதும், சில தகவல்களை விரைவாக இற்றைபடுத்த முடியாமல் இருப்பதும் வழக்கம்தான். ஆனால் அரசு தளங்கள் மொத்தத் தகவல்களுக்கும் பொறுப்பை ஏற்காமல் இருப்பது சரியல்ல என்கிற குறைபாடும் உள்ளன.

## மேற்கோள்கள்


## வெளி இணைப்புகள்
* http://www.tn.gov.in/tamiltngov/services.htm தமிழ்நாடு அரசு தமிழ் வடிவம் - சேவைகள்
* http://www.tn.gov.in/tamiltngov/policynotes/default.htm கொள்கை விளக்க குறிப்புகள்  - 2006-2007

பகுப்பு:தமிழ்நாடு இணைய அரசாட்சி
பகுப்பு:தமிழ் வலைத்தளங்கள்
ஆடு

**ஆடு** () ஒரு தாவர உண்ணிப் பாலூட்டி விலங்கு ஆகும். தென்மேற்கு ஆசியா, கிழக்கு ஐரோப்பாவைத் தாயகமாகக் கொண்ட ஆடு மனிதனால் வெகு காலத்திற்கு முன்பே பழக்கப்பட்ட விலங்குகளில் ஒன்றாகும். 300-இற்கும் மேலான ஆட்டினங்கள் உள்ளன..  ஆடுகள் 10,000 ஆண்டுகளுக்கு முன்பிருந்தே வளர்க்கப்பட்டு வந்ததாக ஆதாரங்கள் கூறுகின்றன.  .  ஆயிரம் ஆண்டுகளுக்கும் மேலாக ஆடுகள் அவற்றின் இறைச்சி, பால், முடி, தோல் ஆகியவற்றிற்காக வளர்க்கப்பட்டு வருகின்றன.   தற்காலத்தில் இதனை செல்ல விலங்காகவும் வளர்க்கும் போக்கு உள்ளது.

ஐக்கிய நாடுகளின் உணவு மற்றும் வேளாண்மை அமைப்பின் கணக்குப்படி உலகம் முழுதும் 92.4 கோடி ஆடுகள் உள்ளன.

## வரலாறு
மனிதனால் பழக்கப்படுத்தப்பட்ட விலங்கினங்களுள் ஆடும் ஒன்றாகும். அனடோலியாவிலுள்ள சக்ரோஸ் மலைத்தொடர் தான் ஆடுகளின் பூர்வீகம் என்று மரபணு சோதனைகள் நமக்குக் காட்டுகின்றன.

## உடற்கூறியல்
ஆடுகளில் இனத்தைப் பொறுத்து உடல் எடை வேறுபடுகிறது. சிறிய ஆடுகள் 20-27 கிலோ எடையில் இருந்து பெரிய ஆடுகளான போயர் ஆடு போன்றன 140 கிலோ எடை வரை வளருகின்றன.

### கொம்புகள்
பெரும்பாலான ஆடுகளுக்கு இயற்கையாகவே இரண்டு கொம்புகள் உண்டு. அவற்றின் வடிவமும் அளவும் ஆட்டினத்தைப் பொறுத்து மாறுபடும். இவற்றின் கொம்புகள் கெரட்டின் முதலான புரதங்களால் சூழப்பட்ட எலும்புகளால் ஆனவை. ஆட்டின் கொம்புகள் அவற்றின் பாதுகாப்புக்காவும் அவற்றின் ஆதிக்கத்தையும் எல்லையைக் காக்கவும் பயன்படுகின்றன.

### செரிமானமும் பாலூட்டலும்
ஆடுகள் அசை போடும் விலங்குகள் இவை நான்கு அறை கொண்ட இரைப்பையைக் கொண்டுள்ளன. மற்ற அசை போடும் விலங்குகளைப் போலவே இவையும் இரட்டைப் படையிலான குளம்புகளைக் கொண்டுள்ளன. பெட்டையாடுகளின் மடியில் இரு காம்புகள் உள்ளன. எனினும் விதிவிலக்காக போயர் ஆட்டுக்கு மட்டும் எட்டு காம்புகள் வரை இருக்கலாம்.

### கண்கள்
ஆடுகளுக்கு கண்ணின் கருமணியானது கிடைமட்டமாக கோடு போன்று காணப்படுகிறது.

### தாடி
கிடா, பெட்டையாடு இரண்டுக்குமே தாடி உண்டு.

## பயன்பாடு
பொதுவாக ஆடுகள் 15 முதல் 18 ஆண்டுகள் உயிர்வாழ்கின்றன. இறைச்சியும் பாலும் பெறுவதற்காக ஆடுகள் வளர்க்கப்படுகின்றன. ஆட்டிறைச்சி பொதுவாக தெற்காசிய நாடுகளில் கோழியிறைச்சிக்குப் பிறகு பரவலாகப் பயன்படுத்தப்படுகிறது.

## தமிழ்நாட்டு ஆட்டு இனங்கள்
தமிழ்நாட்டில் பல ஆடுகளின் இனங்கள் உள்ளன. அவை கொடி ஆடு, கன்னி ஆடு, பல்லை ஆடு என்பன.

## படத்தொகுப்பு

படிமம்:Goat family.jpg|குட்டிகளுடன் மேய்ச்சல் நிலத்தில் இருக்கும் ஆடு
Goat-kids.jpg|ஆட்டுக் குட்டிகள்
Nubian Goat grown in Tamil Nadu.jpg|ஒரு நூபியன் ஆடு
Close up of a Nubian Goat.jpg|நூபியன் ஆடு பக்கத்து பார்வை


## மேலும் பார்க்க
* காட்டு ஆடு
* வெள்ளாடு
* வளர்ப்புச் செம்மறியாடு

## மேற்கோள்கள்


## வெளி இணைப்புகள்
வோல் மார்ட்

**வோல் மார்ட்** (தமிழக வழக்கு:**வால் மார்ட்**) அமெரிக்காவில் அமைந்துள்ள நிறுவனமாகும். இது 2006 இல் விற்பனை அடிப்படையில் எக்சான் மோபில் இற்கு அடுத்ததாக உள்ள உலகின் இரண்டாவது பெரிய நிறுவனமாகும். வோல் மார்ட் நிறுவனத்தின் முதல் விற்பனை நிலையம் 1962 இல் சாம் வோல்ற்றனால் ஆரம்பிக்கப்பட்டது. 1972 இல் நியூ யோர்க் பங்குச் சந்தையில் நிரற்படுத்தப்பட்டது. படிப்படியாகப் பரந்து உலகின் மிகப்பெரிய விற்பனை நிலையமாக உருவானது. வோல் மார்ட் அமெரிக்காவில் மட்டுமல்லாது மெக்சிகோ, கனடா, அர்ஜென்டினா, பிரேசில், தென் கொரியா, சீனா, ஜெர்மனி, இங்கிலாந்து ஆகிய நாடுகளிலும் பரந்துள்ளது.

## வெளி இணைப்பு
* வால்மார்ட்

பகுப்பு:வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
தசரதன் (திரைப்படம்)

***தசரதன்*** என்பது 1993ஆம் ஆண்டு ராஜா கிருஷ்ணமூர்த்தி இயக்கத்தில் வெளிவந்த ஒரு தமிழ் திரைப்படம் ஆகும்.
இப்படத்தில் சரத்குமார், ஹீரா ஆகியோர் முக்கிய கதாபாத்திரங்களிலும் 
சிவகுமார், சரண்யா மற்றும் காந்திமதி ஆகியோர் துணை கதாபாத்திரங்களிலும் நடித்துள்ளனர்.
எதிர்மறையான விமர்சனங்களைப் பெற்றபோதிலும் நீண்ட நாள், அதிக அளவு வசூல் சாதனை பெற்றுள்ளது

## நடிப்பு
* சரத்குமார்
* ஹீரா ராசகோபால்
* சிவகுமார்
* சரண்யா பொன்வண்ணன்
* காந்திமதி 
* சார்லி

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:சார்லி நடித்த திரைப்படங்கள்
யசுனாரி கவபட்டா

thumb|right|யசுனாரி கவபட்டா
**யசுனாரி கவபட்டா** (川端 康成 *Kawabata Yasunari*, சூன் 11, 1899 - ஏப்ரல் 16, 1972) நோபல் பரிசு பெற்ற யப்பானிய நாவலாசிரியர் ஆவார். சாகாவில் பிறந்த இவர் சிறுவயதிலேயே நெருங்கிய உறவினர்கள் அனைவரையும் இழந்தவர். செய்தியாளராகவும் பணியாற்றியுள்ளார். 1968 இல் இலக்கியத்துக்கான நோபல் பரிசு பெற்ற முதல் யப்பானியரானார். யப்பானிய இலக்கியங்களை ஆங்கிலத்துக்கும் பிற மேலைத்தேய மொழிகளுக்கும் மொழிபெயர்ப்பதில் குறிப்பிடத்தக்க ஊக்குவிப்பாளராக இருந்தார். 1972 இல் தற்கொலை செய்து கொண்டார். தற்கொலைக்கான காரணம் எதுவும் தெளிவாகத் தெரியவரவில்லை.

பகுப்பு:நோபல் இலக்கியப் பரிசு பெற்றவர்கள்
பகுப்பு:சப்பானிய எழுத்தாளர்கள்
பகுப்பு:1899 பிறப்புகள்
பகுப்பு:1972 இறப்புகள்
பகுப்பு:நோபல் பரிசு பெற்ற சப்பானியர்கள்
ஆல்பர்ட் ஹியூபோ

**ஆல்பர்ட் ஹியூபோ** (*Albert HUBO*), ஒரு மனித ரோபோ ஆகும். இது தென் கொரிய ஆராய்ச்சியாளர்களால் உருவாக்கப்பட்டது. இது ரோபோ உடலையும் புகழ் பெற்ற இயற்பியலாளரான ஐன்ஸ்டீனின் முகத்தையும் கொண்டது. இது நவம்பர் 2005-இல் உருவாக்கப்பட்டது. இதனுடைய தோலானது ஹாலிவுட்டில் பயன்படுத்தப்படும் ஃபிரப்பர் என்னும் பொருளால் உருவாக்கப்பட்டது. இது முகத்தில் உணர்ச்சிகளைக் காட்ட வல்லது.

## சில குறிப்புகள்
* உயரம் - 1.37 மீட்டர்
* எடை - 57 கிலோகிராம்
* இயங்குதளம் - விண்டோஸ் எக்ஸ்பி

## வெளி இணைப்புகள்
* அதிகாரப்பூர்வ இணையத்தளம் 

பகுப்பு:தானியங்கியல்
பகுப்பு:ஆல்பர்ட் ஐன்ஸ்டைன்
கோபிகா (நடிகை)

**கோபிகா** (பிறப்பு: பிப்ரவரி 1, 1985) தமிழ், தெலுங்கு, கன்னடம் மற்றும் மலையாளத் திரைப்பட நடிகையாவார். இவர் இயற்பெயர் *கேர்ளி அண்டோ* ஆகும். இவர் கேரளாவில் பிறந்தார், இவரின் தந்தை ஹன்டோ பிரான்சிஸ் மற்றும் தாய் டெசி ஹன்டோவின் ஆகியோர் ஆவார்.  
தனது பன்னிரெண்டாம் வகுப்பு பள்ளிப்படிப்பை கேரளா மாநிலம், திருச்சூரில் உள்ள செயிண்ட் ராப்பெல்ஸில் பெண்கள் மேல்நிலைப்பள்ளியில் படித்து முடித்தார். பின்னர் தன் மேற்படிப்பை கோழிக்கோடு பல்கலைக்கழகத்தில் சமூகத்துவியல் படிப்பை படித்து முடித்தார்.

## திருமண வாழ்க்கை

அஜிலேஷ் சாக்கோ என்பவரை 2008 ஆம் ஆண்டு மணந்தார். இவர்களது திருமணம் சூலை 27, 2008 அன்று கேரளாவில் நடந்தது. இவர்களுக்கு எமி, எய்தீன் என இரண்டு பிள்ளைகள் உள்ளனர்.

## கோபிகா நடித்த திரைப்படங்கள்
### தமிழ்
*2007 - *வீராப்பு
*[[2006]] - *எம் மகன்*
*[[2006]] - *அரண்*
*[[2005]] - *தொட்டி ஜெயா*
*[[2005]] - *பொன்னியின் செல்வன்*
*[[2005]] - *கனா கண்டேன்*
*[[2004]] - *ஆட்டோகிராப்*
*[[2004]] - *4 ஸ்டூடெண்ட்ஸ்*

===கன்னடம்===
* *கனசின லோகா*

===தெலுங்கு===
* *லேத்த மனசுலு*

===மலையாளம்===
* *கிர்திச்சக்கரா*
* *சாந்துப்பொட்டு*
* *பச்சக்குதிரா*
* *ஃபோர் த பீப்பில்*
* *பிரனயமனிதூவல்''

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
இலங்கைப் பட்டயக் கணக்கறிஞர் கழகம்

**இலங்கைப் பட்டயக் கணக்கறிஞர் கழகம்** (ஆங்கிலம்: Institute of Chartered Accountants of Sri Lanka / ICASL) என்பது இலங்கையில் உள்ள தொழில்சார் கணக்கறிஞர்களின் அதியுயர் குழுவாகும். இந்த கழகமே இலங்கையில் உள்ள தொழில் சார் கணக்காளர்களுக்கு  **[[பட்டயக் கணக்கறிஞர்]]** (Chartered Accountant) எனும் பட்டத்தினை வழங்கும் உரிமையினை உடையது. அது மட்டுமல்லாது இலங்கையில் கணக்கீடு தொடர்பான நியமங்களை வகுகின்ற/மாற்றுகின்ற தனியுரிமையினையும் கொண்டுள்ளது. 

## இவற்றையும் பார்க்க
பட்டயக் கணக்கறிஞர்

## வெளி இணைப்பு
ICASL உத்தியோகபூர்வ இணையத்தளம் 

பகுப்பு:கணக்கியல்
வின்டோஸ் டிஃபென்டர்

முன்னர் **வின்டோஸ் அன்டிஸ்பைவேர்** என முன்னர் அறியப்பட்ட **வின்டோஸ் டிஃபென்டர்** ஸ்பைவேர் என்றழைக்கப்படும் மைக்ரோசாப்ட் இலவச மென்பொருளானது ஒற்றுமென்பொருட்களை  வின்டோஸ் எக்ஸ்பி, விண்டோஸ் சேவர் 2003, விண்டோஸ் விஸ்டா இயங்குதளங்களில் இயங்குதல் மற்றும் நிறுவுதல்களைத் தடுத்தும் நீக்கவும் உதவுகின்றது. விஸ்டாவுடன் ஒருங்கிணைக்கப்பட்டுள்ள இந்த மென்பொருளானது மைக்ரோசாப்டின் இணையத்தளத்தில் இருந்து இலவசமாகப் பதிவிறக்கப்படக்கூடியது.

## மேலோட்டம்
விண்டோஸ் டிபெண்டர் ஜயண்ட் கம்பனி சாப்ட்வேரினால் உருவாக்கப் பட்ட ஜயண்ட் அண்டிஸ்பைவேரை அடிப்படையாகக் கொண்டது. இதை மைக்ரோசாப்ட் டிசெம்பர் 16, 2004 இல் உள்வாங்கிக் கொண்டது. இதன் பழையமென்பொருளானது விண்டோஸ் 98 போன்ற பழைய இயங்குதளங்களில் இயங்கினாலும் மைக்ரோசாப்டின் உள்வாங்கலின் பின் பழைய இயங்குதளங்களின் ஆதரவு கைவிடப்பட்டது. ஜயண்ட் சாப்வேரின் பங்காளியான சண்பெல்ட் சாப்ட்வேர்ரின் கவுண்டஸ்பைவேர் பழைய இயங்குதளங்களை இன்றளவும் ஆதரித்து வருகின்றது.

இதன் பீட்டாப் பதிப்புக்கள் விண்டோஸ் 2000 ஆதரித்தாலும், அக்டோபர் 24, 2006 இல் வெளிவந்த இறுதிப்பதிப்பில் இந்த ஆதரவு விலக்கப்பட்டுள்ளதாக அறிவிக்கப்பட்டுள்ளப்போதும் இது மென்பொருளை நிறுவும் போதுள்ள ஓர் செயற்கையான நிபந்தனை மூலமே இது கட்டுப்படுத்தப்படுவதாகவும் இந்நிபந்தனையை நீக்கிவிட்டால் இவை வின்டோஸ் 2000 இயங்குதளத்திலும் இயங்கக்கூடியதாகக் கண்டறியப்பட்டுள்ளது.

## மேம்படுத்தப் பட்ட வசதிகள்
### நிகழ்நிலைப் பாதுகாப்பு
வின்டோஸ் டிஃபெண்டர் தேர்வுகள் நிகழ்நிலையில் தெர்வு செய்யக் கூடியவை.
* தானாக ஆரம்பிக்கும் மென்பொருட்கள் - கணினியை ஆரம்பித்ததும் தானாக ஆரம்பிக்கும் மென்பொருட்களைக் கண்காணித்தல்
* சிஸ்டம் கோப்புக்கள் - விண்டோஸ் பாதுகாப்புத் தொடர்பான கோப்புக்களைக் கண்காணித்தல்
* இண்டநெட் எக்ஸ்புளோளர் சேர்க்கைகள் - இண்டநெட் எக்ஸ்புளோளரை ஆரம்பிக்கும் போது ஆரம்பிக்கும் சேர்க்கைகளைக் கண்காணித்தல். 
* இண்டநெட் எக்ஸ்புளோளர் விருப்பங்கள் - இண்டநெட் எக்ஸ்புளோளர் உலாவியின் பாதுகாப்பு விருப்பத் தேர்வுகளைக் கண்காணித்தல்.
* இண்டநெட் எக்ஸ்புளோளர் பதிவிறக்கம் - இண்டநெட் எக்ஸ்புளோளரில் பதிவிறக்கப்பட்டு இண்டநெட் எக்ஸ்புளோளருடன் சேர்ந்தியங்கும் மென்பொருட்களைக் கண்காணித்தல்
* சேவைகள் மற்றும் டிரைவர்ஸ் - டிரைவர்ஸ் மற்றும் விண்டோஸ் மென்பொருட் சேவைகளைக் கண்காணித்தல்
* மென்பொருள் நடத்தை - மென்பொருட்களின் இயங்கும் போது அதன் நடத்தைகள் கண்காணிக்கப்படுகின்றன. 
* விண்டோஸ் சேர்க்கைகள் - மென்பொருள் யுட்டிலிட்டிஸ் என்கின்ற மென்பொருட்களின் பயன்பாட்டை இலகுவாக்கும் அல்லது வசதிகளைச் சேர்க்கும் சேர்க்கைகளின் நடத்தைகளை அவதானித்தல்.

## வெளியிணைப்புகள்
* விண்டோஸ் டிபெண்டர் 
* விண்டோஸ் டிபெண்டர் பதிவிறக்கம் அதிகாரப்பூர்வத்தளத்தில் இருந்து
* விண்டோஸ் டிபெண்டர் பதிவிறக்கம் பீட்டாநியூஸ் இணையத்தளத்தில் இருந்து. 
* விண்டோஸ் டிபெண்டர் பயிற்சியும் ஆதரவும் 
* மைக்ரோசாப்ட் கெட்டமென்பொருட்கள் தொடர்பான வலைப்பதிவு  

## உசாத்துணைகள்

பகுப்பு:மைக்ரோசாப்ட்
பகுப்பு:கணினி பாதுகாப்பு
பகுப்பு:2006 மென்பொருள்கள்
பகுப்பு:விண்டோசுக்கு மட்டும் உரிய இலவச மென்பொருட்கள்
பகுப்பு:விண்டோசு ஆக்கக்கூறுகள்
எம் மகன்

***எம் மகன்*** (*Em Magan*) 2006 ஆம் ஆண்டு வெளிவந்த தமிழ்த் திரைப்படமாகும்.

## வகை

நகைச்சுவைப்படம் / காதல்படம்

## கதை

பலசரக்குக் கடை ஒன்றினை வைத்து நடத்தும் எம்டன் (நாசர்) மிகவும் கோப சுபாவமுடையவர்.சிறிதாக ஏதாவது பிரச்சனையென்றால் அப்பிரச்சனையைப் பெரிதுபடுத்துபவராகவும் திகழ்கின்றார் எம்டன்.தனது மகனான கிருஷ்ணனை கல்லூரியில் மாண்வர்கள் மத்தியில் அவமானப்படுத்தும் வகையில் பேசும் எம்டன் அவரைத் தனது கடையில் கூலியாள் போன்று நடத்துவதும் குறிப்பிடத்தக்கது.திருட்டுப்போன பணத்திற்காக காரணமின்றி கிருஷ்ணாவைத் தாக்கவும் செய்கின்றார் எம்டன்.பின்னர் உண்மை என்பதனைத் தெரிந்து அவருக்கு உணவு ஊட்டவும் செய்கின்றார்.ஒரு முறை இவர் மதுரைக்குச் செல்லும் சமயம் பார்த்து தனது இளம்வயது சிநேகிதியான ஜனனியின் (கோபிகா) ஊருக்கு தனது தாயாருடன் செல்கின்றார்.அங்கு ஜனனியைக் காணது மனம் நொந்து போகும் கிருஷ்ணா பின்னர் ஜனனி வீட்டிலிருந்த தாத்தா இறந்து போகவே அவர்கள் வீட்டிற்கு எம்டன் குடும்பத்தினர் செல்ல நேரிட்டது,அச்சமயம் ஜனனியைச் சந்தித்துக் கொள்ளும் கிருஷ்ணா தனது காதலை வெளிப்படுத்துகின்றார்.இவர்கள் கொஞ்சிக் கொண்டிருப்பதைப் பார்த்துவிட்ட எம்டனும் ஜனனியின் குடும்பத்தாரும் கிருஷ்ணாவையும்,ஜனனியையும் அடித்தனர்.இதற்குப் பிறகு பகை ஏற்படும் இரு குடும்பத்தாரும் இருவரையும் சேர விடாது தடுத்த போதும் ஜனனியும் கிருஷ்ணாவும் சேர்ந்தே வாழ்கின்றனர்.பின்னர் கிருஷ்ணாவின்  தாய்மாமனான அய்யாக்கண்ணுவின் (வடிவேல்) உதவியினால் இருவரும் திருமணம் செய்து கொண்டு வாழ்கின்றனர்.கிருஷ்ணனும் பெரிய தொழில் நிறுவனமொன்றில் வேலை பார்த்து கை நிறையப் பணத்தினையும் சம்பாதித்துக் கொள்கின்றான்.ஆனாலும் தனது தந்தையை மறக்காது அவரிடம் சென்று தன் வீட்டில் வந்து தங்குமாறு கேட்கின்றான்.எம்டன் குடும்பம் கிருஷ்ணன் கூட தங்கியிருக்கின்றனரா என்பது திரைக்கதையின் முடிவு.

## வெளியீடு
திரைப்படத்தின் பெயர் ஆரம் பத்தில் எம்டன் மகன் என்றே வைக்கப்பட்டது, ஆனாலும் தமிழ்நாடு அரசின் வரி விலக்கிற்காக *எம் மகன்* எனச் சுருக்கமாக வைக்கப்பட்டது. எம் மகன் 2006 செப்டம்பர் 7 இல் வெளியிடப்பட்டது.

## விமர்சனம்
ஆனந்த விகடன் வார இதழில் எழுதிய விமர்சனத்தில் "மாசக்கணக்கில் ஓட்டல் சாப்பாடு சாப்பிட்டு, ஏதோ ஒரு நாள் வீட்டுச் சாப்பாடு கிடைத்தால் ஒரு சுகம், சுவை வருமே... அப்படியரு குடும்பப் படம் தந்திருக்கிறார் டைரக்டர் திருமுருகன்." என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
*அதிகாரப்பூர்வத் தளம் 

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:பரத் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
ஹேர்மன் ஹெசே

thumb|right|ஹேர்மன் ஹெசே_1927இல்

**ஹேர்மன் ஹெசே** (Hermann Hesse, ஜூலை 2 1877 - ஆகஸ்டு 9, 1962) இலக்கியத்துக்கான நோபல் பரிசு பெற்ற கவிஞர், நாவலாசிரியர், ஓவியர். 1946 இல் நோபல் பரிசு பெற்றார். கவிதைகள், நாவல்கள், கட்டுரைகள் எழுதிய இவரது Steppenwolf, Siddhartha, The Glass Bead Game ஆகிய படைப்புக்கள் முக்கியமானவை. சித்தார்த்தா தமிழிலும் மொழிபெயர்க்கப்பட்டுள்ளது.

## வெளி இணைப்புகள்
* குட்டன்பேர்க் திட்டத்தில் இவரது படைப்புக்கள்

## மேற்கோள்கள்

பகுப்பு:நோபல் இலக்கியப் பரிசு பெற்றவர்கள்
பகுப்பு:1877 பிறப்புகள்
பகுப்பு:1962 இறப்புகள்
பகுப்பு:நோபல் பரிசு பெற்ற செருமானியர்கள்
ஜான் கால்ஸ்வர்தி

right|thumb|ஜான் கால்ஸ்வர்தி

**ஜான் கால்ஸ்வர்தி** (*John Galsworthy*, ஆகத்து 14, 1867 - சனவரி 31, 1933) நோபல் பரிசு பெற்ற ஆங்கில நாவலாசிரியர். சட்டம் கற்ற இவர் அதில் ஆர்வமில்லாது தனது குடும்ப வியாபாரத்தில் கவனம் செலுத்தத் தொடங்கினார். 1897 இல் தனது முதற் சிறுகதைத் தொகுப்பைப் புனைபெயரில் வெளியிட்டார். பின்னர் நாடகங்களும் நாவல்களும் எழுதினார். 1932 இல் நோபல் பரிசு பெற்ற இவரது நாவல்கள் சில திரைப்படங்களாக்கப்பட்டுள்ளன.

சமூக செய்திகளுடன் நாடகங்கள் மற்றும் புதினங்களை எழுதுவதோடு, விலங்கு நலன் முதல் சிறைச் சீர்திருத்தம், தணிக்கை மற்றும் தொழிலாளர்களின் உரிமைகள் வரை பலவிதமான காரணங்களுக்காக கால்ஸ்வொர்த்தி தொடர்ந்து பிரச்சாரம் செய்தார். பலரால் தீவிரவாதியாகப் பார்க்கப்பட்டாலும், அவர் எந்த அரசியல் கட்சியையும் சாராதும் ஆதரிக்காமலும் இருந்து வந்தார். அவரது நாடகங்கள் பெரிதாகப் பேசப்படாமல் இருந்து வந்தாலும், அவரது புதினங்கள் மீண்டும் மீண்டும் வெளியிடப்பட்டு வந்துள்ளன.

## வெளி இணைப்புகள்
* குட்டன்பேர்க் திட்டத்தில் இவரது படைப்புக்கள்

பகுப்பு:நோபல் இலக்கியப் பரிசு பெற்றவர்கள்
பகுப்பு:1867 பிறப்புகள்
பகுப்பு:1933 இறப்புகள்
பகுப்பு:ஆங்கில எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:விலங்குரிமை அறிஞர்கள்
வில்லியம் கோல்டிங்

**சர் வில்லியம் கோல்டிங்** (*Sir William Gerald Golding*, செப்டம்பர் 19, 1911 – ஜூன் 19, 1993) இலக்கியத்துக்கான நோபல் பரிசு பெற்ற பிரித்தானிய நாவலாசிரியர் ஆவார். இவரது படைப்புக்களில் மிகவும் பிரபலமானது லார்ட் ஆஃவ் தி பிளைஸ் (*Lord of the Flies*) என்பதாகும். பட்டப்படிப்பைத் தொடர்ந்த காலத்திலேயே (1934) தனது முதற் கவிதைத் தொகுப்பை வெளியிட்டார். ஆசிரியராகப் பணியைத் தொடங்கிய இவர் 1961 இன் பின்னர் முழுநேர எழுத்தாளரானார். 1980 இல் ரைட்ஸ் ஆஃவ் பேசேஜ்(*Rites of Passage*) நாவலுக்காக புக்கர் பரிசு பெற்ற இவர் 1983 இல் இலக்கியத்துக்கான நோபல் பரிசும் பெற்றார். 1988 இல் சர் பட்டம் பெற்றார். 1993 இல் காலமானார்.

பகுப்பு:ஆங்கில எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:1911 பிறப்புகள்
பகுப்பு:1993 இறப்புகள்
பகுப்பு:பிரித்தானிய எழுத்தாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:ஆங்கிலேய எழுத்தாளர்கள்
பட்டயக் கணக்கறிஞர்

**பட்டயக் கணக்கறிஞர்** அல்லது பட்டயக் கணக்காளர் (*Chartered Accountant*) என்பது பொதுநலவாய நாடுகளிலும், அயர்லாந்திலும் உள்ள தனித்தன்மை வாய்ந்த தொழில்சார் கணக்கறிஞர்கள் குழு உறுப்பினர்களின் தகைமையினை விளம்பும் பட்டமாகும். இப்பட்டயக் கணக்கறிஞர்களின் குழு சட்டத்தன்மை உடையது. பட்டயக் கணக்கறிஞர்கள் நிதிக்கணக்கியல், முகாமைக்கணக்கியல், வரிமுறைமை, வணிக நிறுவனச் சட்டம் உட்பட பல கணக்கியல், நிதியியல் துறைகளில் உயர் பணியில் ஈடுபடும் தகைமையினை கொண்டவர்களாவார்கள்.

## இவற்றையும் பார்க்க
* இலங்கை பட்டயக் கணக்கறிஞர் கழகம்
* இந்திய பட்டயக் கணக்கறிஞர்கள் கழகம்
பகுப்பு:கணக்கியல்

## மேற்கோள்கள்
சிவகாசி (திரைப்படம்)

***சிவகாசி*** (*Sivakasi*) ஆம் ஆண்டு வெளிவந்த 2005 தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், அசின், பிரகாஷ் ராஜ் மற்றும் பலர் நடித்திருந்தனர்.

## வகை
மசாலாப்படம்

## கதை

தங்கை மீது பாசம் உள்ளவரகாத் திகழும் சிவகாசி (விஜய்) தனது சிறுவயதிலேயே குடும்பத்தில் ஏற்படும் பிரச்சனைகள் காரணமாக குடும்பத்தை விட்டுப் பிரிந்து தனியே குடித்தனம் நடத்துகின்றார் சிவகாசி.ஒரு உணவு விடுதியை நடத்திவரும் சிவகாசி அங்கு வரும் ஹேமாவா விரும்பப்படுகின்றார்.எவ்வளவு எடுத்துக் கூறியும் ஹேமா தன் மனதை மாற்றிக்கொள்ளாது சிவகாசியுடனே தங்கியும் இருக்கின்றார்.பின்னர் தனது குடும்பக் கதையினை ஹேமாவிற்குக் கூறும் சிவகாசி தனது தங்கையினைப் பார்ப்பதற்காக ஹேமாவின் விருப்பத்தின்படி தங்கை வாழும் ஊருக்குச் செல்கின்றார்.அங்கு தனது தங்கையின் குடும்பம் சிவகாசியின் அண்ணனான உடயப்பாவினால் (பிரகாஷ் ராஜ்) நடுத்தெருவுக்குக் கொண்டுவரப்படுவதை அறியும் சிவகாசி தான் யார் என்பதன் உண்மையினை தெரிவிக்காத வண்ணம் அண்ணன் உடயப்பாவிடமிருந்து பல விடயங்களை அரங்கேற்றுகின்றார் சிவகாசி.இறுதியில் தன் அண்ணனுக்குப் போட்டியாக அரசியலில் போட்டியிடும் சிவகாசி அத்தேர்தலில் வெற்றியும் பெறுகின்றார் என்பதும் குறிப்பிடத்தக்கது.

## துணுக்குகள்
*ஆர்காட்டு நீதிமன்றத்தின் தீர்ப்பின் படி வக்கீல்களினைப் பற்றி தவறாகத் இத்திரைப்படம் எடுக்கப்பட்டிருப்பதனால் நடிகர் விஜயை கைது செய்வதற்காக ஜூன் 10 2006 அன்று தீர்மாண்ம் கொண்டு வரப்பட்டது.மேலும் பல வக்கீல்கள் விஜய்க்கு எதிராக ஆர்ப்பாட்டம் செய்து அவரது உருவப் பொம்மையினை எரித்தனர் என்பதும் குறிப்பிடத்தக்கது.

## வெளியிணைப்புகள்
*சிவகாசி

## மேற்கோள்கள்

பகுப்பு:2005 தமிழ்த் திரைப்படங்கள்‎
பகுப்பு:விஜய் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:அசின் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்